Πού συναντώνται
η τεχνολογία, η τέχνη και η επιστήμη;
Στην περιέργεια και την απορία,
επειδή μας κάνουν να εξερευνήσουμε,
επειδή περιτριγυριζόμαστε από πράγματα που δεν βλέπουμε.
Λατρεύω να χρησιμοποιώ ταινίες για να μας ταξιδεύω
μέσα από τις πύλες του χωροχρόνου,
να κάνω το αόρατο ορατό,
επειδή αυτό που κάνει,
διευρύνει τους ορίζοντές μας,
διαμορφώνει την αντίληψή μας,
ανοίγει το μυαλό μας
και μας συγκινεί.
Θα δείτε κάποιες σκηνές
από την τρισδιάστατη IMAX ταινία μου «Μυστήρια του Αόρατου Κόσμου».
(Μουσική)
Υπάρχει κίνηση υπερβολικά αργή για να την δουν τα μάτια μας,
και η λήψη χαμηλού ρυθμού καρέ μας κάνει να ανακαλύψουμε
και να διευρύνουμε την οπτική μας για την ζωή.
Μπορούμε να δούμε πώς οι οργανισμοί δημιουργούνται και αναπτύσσονται,
πώς ένα αναρριχώμενο επιβιώνει σκαρφαλώνοντας από το επίπεδο του δάσους
για να βρει το φως του ήλιου.
Και σε μεγάλη κλίμακα,
η λήψη χαμηλού ρυθμού καρέ μας επιτρέπει να δούμε τους πλανήτες σε κίνηση.
Μπορούμε να δούμε την αχανή κίνηση της φύσης
και την ακούραστη κίνηση της ανθρωπότητας.
Κάθε φωτεινή κουκκίδα είναι ένα αεροπλάνο
και μετατρέποντας τα δεδομένα σε απεικόνιση λήψης χαμηλού καρέ,
βλέπουμε κάτι που είναι μόνιμα από πάνω μας
αλλά αόρατο:
το απέραντο δίκτυο εναέριας κυκλοφορίας των Ηνωμένων Πολιτειών.
Μπορούμε να κάνουμε το ίδιο με τα πλοία στη θάλασσα.
Μπορούμε να μετατρέψουμε δεδομένα σε αργό καρέ
μιας παγκόσμιας οικονομίας σε κίνηση.
Και δεκαετίες δεδομένων
μας δίνουν την όψη ενός ολόκληρου πλανήτη
σαν ένα μοναδικό οργανισμό
που υφίσταται από ρεύματα που διασχίζουν τους ωκεανούς
και από νέφη που στροβιλίζονται στην ατμόσφαιρα,
που πάλλεται από αστραπές
και στεφανώνεται από το βόρειο σέλας.
Μπορεί να είναι η κορυφαία απεικόνιση σε αργό ρυθμό καρέ:
η ανατομία της Γης να ζωντανεύει.
Στο άλλο άκρο, υπάρχουν πράγματα
που κινούνται υπερβολικά γρήγορα για το μάτι μας,
αλλά έχουμε τα μέσα να δούμε αυτό τον κόσμο επίσης.
Με κάμερες υψηλής ταχύτητας κάνουμε το αντίθετο από το αργό καρέ.
Μπορούμε να τραβήξουμε φωτογραφίες
χιλιάδες φορές γρηγορότερα από την όραση.
Και μπορούμε να δούμε πώς λειτουργούν οι έξυπνοι μηχανισμοί της φύσης
και ίσως μπορέσουμε να τους μιμηθούμε.
Όταν μια λιβελούλη περνάει πετώντας,
δεν το συνειδητοποιούμε,
αλλά είναι ο καλύτερος αεροπόρος της φύσης.
Μπορεί να αιωρείται, να πετάει προς τα πίσω,
ακόμη και ανάποδα.
Εντοπίζοντας σημάδια στα φτερά του εντόμου,
μπορούμε να οπτικοποιήσουμε τη ροή αέρα που παράγουν.
Κανείς δεν γνώριζε το μυστικό,
αλλά η ταχεία φωτογράφιση έδειξε ότι η λιβελούλη κινεί και τα 4 φτερά της
σε διαφορετικές διευθύνσεις ταυτόχρονα.
Αυτή η γνώση μπορεί να μας οδηγήσει σε νέα είδη ρομποτικής πτήσης
που μπορεί να διευρύνουν τη γνώση μας για σημαντικά και απόμακρα μέρη.
Είμαστε γίγαντες και δεν γνωρίζουμε
πράγματα πολύ μικρά για να τα δούμε.
Το μικροσκόπιο ηλεκτρονίων εκτοξεύει ηλεκτρόνια,
που δημιουργούν εικόνες,
που μπορούν να μεγεθύνουν πράγματα έως ένα εκατομμύριο φορές.
Αυτό είναι το αυγό μιας πεταλούδας.
Υπάρχουν αόρατα πλάσματα που ζουν σε όλο σας το σώμα,
όπως κάποια ακάρεα που ζουν ολόκληρες ζωές
περιφερόμενα στα βλέφαρά σας,
έρποντας στο δέρμα σας τη νύχτα.
Μαντεύετε τι είναι αυτό;
Δέρμα καρχαρία.
Το στόμα μιας κάμπιας.
Το μάτι ενός δάκου.
Το τσόφλι ενός αυγού.
Ένας ψύλλος.
Η γλώσσα ενός σαλιγκαριού.
Νομίζουμε ότι γνωρίζουμε το ζωικό βασίλειο
αλλά μπορεί να υπάρχουν εκατομμύρια μικροσκοπικών ειδών
που περιμένουν να τα ανακαλύψουμε.
Η αράχνη έχει επίσης μεγάλα μυστικά,
επειδή ο ιστός της αράχνης είναι κατά βάρος
δυνατότερος από το ατσάλι,
αλλά πλήρως ελαστικός.
Αυτό το ταξίδι θα μας πάει βαθιά στον μικρόκοσμο.
Το μετάξι είναι 100 φορές λεπτότερο
από την ανθρώπινη τρίχα.
Εκεί επάνω υπάρχουν βακτήρια,
και δίπλα στα βακτήρια, 10 φορές μικρότερος,
ένας ιός.
Μέσα σε αυτόν, 10 φορές μικρότερες,
τρεις αλυσίδες DNA,
και πλησιάζοντας τα όρια των ισχυρότερων μικροσκοπίων,
μεμονωμένα άτομα άνθρακα.
Με την ακίδα ενός ισχυρού μικροσκοπίου
μπορούμε να κουνήσουμε τα άτομα
και να αρχίσουμε να δημιουργούμε καταπληκτικές νανοκατασκευές.
Κάποιες μπορεί μια μέρα να περιπολούν στο σώμα μας
για όλων των ειδών τις νόσους
και να καθαρίζουν τις φραγμένες αρτηρίες στη διαδρομή.
Οι χημικές μηχανές του μέλλοντος
κάποια μέρα ίσως επισκευάζουν το DNA.
Είμαστε στο κατώφλι αξιοσημείωτης προόδου,
που γεννήθηκε από τη θέλησή μας
να αποκαλύψουμε τα μυστήρια της ζωής.
Έτσι, κάτω από την ατελείωτη βροχή κοσμικής σκόνης,
ο αέρας είναι γεμάτος γύρη,
μικροδιαμάντια και κοσμήματα από άλλους πλανήτες
και από εκρήξεις σουπερνόβα.
Οι άνθρωποι ζουν
περιβαλλόμενοι από το αόρατο.
Η γνώση ότι υπάρχουν τόσα γύρω μας που μπορούμε να δούμε
αλλάζει μόνιμα το πώς αντιλαμβανόμαστε τον κόσμο
και βλέποντας τους αόρατους κόσμους,
αναγνωρίζουμε ότι ζούμε σε ένα ζωντανό σύμπαν
και αυτή η νέα προοπτική προκαλεί θαυμασμό
και μας εμπνέει να γίνουμε εξερευνητές
σε χώρους που ήδη γνωρίζουμε.
Ποιος ξέρει τι μέλλει να βρεθεί
και ποια νέα θαύματα θα μεταμορφώσουν τη ζωή μας.
Θα πρέπει να περιμένουμε να το δούμε.
(Χειροκρότημα)
Ευχαριστώ. (Χειροκρότημα)